Ipswich

Ipswich je hlavné mesto anglického grófstva Suffolk. Leží na rieke Orwell a žije v ňom 133 tisíc ľudí.

Ipswich je strediskom poľnohospodárskej oblasti, najdôležitejším priemyslom je potravinársky. Do roku 1987 v meste sídlila továreň na poľnohospodárske stroje Ransomes, Sims & Jefferies.

V meste žil a pracoval Charles Dickens, Thomas Gainsborough, Horatio Nelson a William Lawrence Bragg.

Futbalový klub Ipswich Town FC, majster Anglicka z roku 1962 a víťaz Pohára UEFA 1981, hrá svoje zápasy na miestnom štadióne Portman Road.

V meste sídli vysoká škola University Campus Suffolk a rozhlasová stanica BBC Radio Suffolk.

Na jeseň roku 2006 zabil v Ipswichi sériový vrah Steven Wright päť prostitútok. Vo februári 2008 bol odsúdený na doživotné väzenie.

 Osobnosti mesta 
 Bernie Ecclestone (* 1930), britský podnikateľ a futbalový funkcionár
 Ralph Fiennes (* 1962), herec

 Partnerské mestá 
  Arras, Francúzsko 
   Nettuno,Taliansko

 Referencie 

 Iné projekty 

 Externé odkazy 
 Http://www.ipswich.gov.uk/site/index.php 
 Http://www.allaboutipswich.com/living-studying/why-ipswich.aspx 

 Zdroj 


Kategória:Mestá v Anglicku
Kategória:Suffolk